इजरायल

इजराइल राष्ट्र (इब्रानी: , मेदिनत यिसरा'एल; دَوْلَةْ إِسْرَائِيل, दौलत इसरा'ईल) दख्खिन पश्चिम एशियामि स्थित यक देश हो। यो दक्षिणपूर्व भूमध्य सागराः पूर्वी किनारमी अवस्थित हो। येइका उत्तरमी लेबनन, पूर्वमी सिरिया लै जोर्डन लै तथा दख्खिन-पश्चिममी मिस्र छन।

मध्यपूर्वमी स्थित यो देश विश्व राजनीति रे इतिहासैः दृष्टि ले भौत महत्वपूर्ण छ। इतिहास रे प्राचीन ग्रंथअनाः अन्सारअ यहूदीइनोः मूल निवास रयाः येइ क्षेत्रोः नाउँ ईसाइयत, इस्लाम रे यहूदी धर्मअनमी प्रमुखता सित लियिन्छ। यहूदी, मध्यपूर्व रे यूरोपाः कइयौं क्षेत्रअनमी फैलीरैथ्या। उन्‍नीसौं सदीया छाड्‍डीचाल तथा दोसर्‍या बीसौं सदीया पूर्वार्ध मी यूरोपमी यहूदीइन उपर अरीयाः अत्याचाराः कारणले यूरोपीय (तथा अन्य) यहूदी आफुनी ठउर है भाजिबर जेरूशेलम रे एइका आसपासाः क्षेत्रअनमी आउन पस्या। सन् १९४८मी आधुनिक इजरायल राष्ट्रैः स्थापना भइ।

जेरूशेलम इजरायलैः राजधानी हो पुइलै अन्य महत्वपूर्ण शहरअनमी तेल अवीवोः नाउँ प्रमुखताले आउँछ। याँकि प्रमुख भाषा इब्रानी (हिब्रू) हो, जो दाइनहण बठेइ बाउँहण लेखीँछे। याँका निवासिइनलाई इजरायली भण्णान।

 नाउँ 
इजरायल आँखरोः प्रयोग बाइबल रे उइहै पैली बठेइ हुनोइ आइरैछ। बाइबलाः अन्सारअ ईश्वरका फरिश्ता सित युद्ध लण्या पछा जैकबोः नाउँ इजरायल राखीयाःथ्यो। येइ आँखरोः प्रयोग उसै बगत (या पैली) बठेइ यहूदीइनैः भूमिकि लेखा अरीनोइ आइरैछ। 

 भूगोल 
इजरायल दख्खिन पश्चिम एशियाः यक स्वतंत्र यहूदी राज्य हो, जो १४ मे १९४८ ई. का प्यालेस्टाइन बठेइ ब्रिटिश सत्ता सकिया पछा बन्यो। यो राज्य रूम सागराः पूर्वी किनारमी स्थित छ। येइका उत्तर तथा उत्तर पूर्वमी लेबनान लै सिरिया लै, पूर्वमी जोर्डन, दख्खिनमी अकाबा की खाणी तथा दख्खिन पश्चिममी मिस्र छन (क्षेत्रफल २०,७०० वर्ग किलोमीटर)। येइकी राजधानी तेल अवीब एवं हैफा येइको अर्खो मुख्य नगर हो।

इजरायलाः तीन प्राकृतिक हिस्सा छन यक दोसरा बठेइ समान्तर दख्खिन है उत्तरसम्म फैलीर्यानः
(१) रूमतटीय 'शैरों' तथा प्यालेस्टाइनोः मैदान, जो भउतै उर्वर छ, तथा मक्का जो सागपातै, सुन्तलाइ, अङ्‍गुरै एवं केलाइ उब्जनीकि लेखाः प्रसिद्ध छ। 
(२) गैलिली, समारिया तथा जूडियाः पहाणी प्रदेश, जो तटीय मैदानाः पूर्वमी २५ बठेइ ४० मील सम्म चौणो छ। इजरायलोः सर्वोच्च पर्वत अट्जमान (उचाई ३,९६२ फीट) याँइ छ। जजरील घाटी गैलिलीयाः पठारका समारिया तथा जूडिया बठेइ छुटाउँछे रे तटीय मैदानाः जोर्डनैः घाटी सित मिलन्छे। गैलिलीयाः पठार एवं जजरील घाटी समृद्ध कृषिक्षेत्र हुन जाँ गौं, जौं, जैतून तथा तमखैः खेती हुन्छे। समारियाः क्षेत्र जैतून, अंगूर एवं अंजीर खिलाइ प्रसिद्ध छ। 
(३) जोर्डन रिफ्ट घाटी, जो केवल १०-१५ मील चौणी तथा बर्ताइ शुष्क छ। येइ देशाः स्थलखण्डोः सबहै निच्चो भाग हो। जोर्डन नदीयाः मैदानमी केलाइ खेती हुन्छे।

सन्दर्भअन

भाइरका कडि

यिनलै हेर

Category:एसियाका देशअन
Category:इजरायल